cyanic-selkie/wikianc huggingface dataset:
प्राणिविज्ञान
इतिहास
प्राणियों का अध्ययन बहुत प्राचीन काल से होता आ रहा है। इसका प्रमाण वे प्राचीन गुफाएँ हैं जिनकी पत्थर की दीवारों पर पशुओं की आकृतियाँ आज भी पाई जाती हैं। यूनानी दार्शनिक अरस्तू ने ईसा के 300 वर्ष पूर्व जंतुओं पर एक पुस्तक लिखी थी। गैलेना (Galena) एक दूसरे रोमन वैद्य थे, जिन्होंने दूसरी शताब्दी में पशुओं की अनेक विशेषताओं का बड़ी स्पष्टता से वर्णन किया है। यूनान और रोम के अन्य कई ग्रंथकारों ने प्रकृतिविज्ञान पर पुस्तकें लिखीं हैं, जिनमें जंतुओं का उल्लेख है। बाद में लगभग हजार वर्ष तक प्राणिविज्ञान भुला दिया गया था। 16वीं सदी में लोगों का ध्यान फिर इस विज्ञान की ओर आकर्षित हुआ। उस समय चिकित्सा विद्यालयों के अध्यापकों का ध्यान इस ओर विशेष रूप से गया और वे इसके अध्ययन में प्रवृत्त हुए। 17वीं तथा 18वीं शताब्दी में इस विज्ञान की विशेष प्रगति हुई। सूक्ष्मदर्शी के आविष्कार के बाद इसका अध्ययन बहुत व्यापक हो गया। आधुनिक प्राणिविज्ञान की प्राय: इसी समय नींव पड़ी और जंतुओं के नामकरण और आकारिकी की ओर विशेष रूप से ध्यान दिया गया। लिनियस ने "दि सिस्टम ऑव नेचर" (1735 ई.) नामक पुस्तक में पहले पहल जंतुओं के नामकरण का वर्णन किया है। उस समय तक ज्ञात जंतुओं की संख्या बहुत अधिक हो गई थी और उनका वर्गीकरण आवश्यक हो गया था।
शाखाएँ
प्राणिविज्ञान का विस्तार आज बहुत बढ़ गया है। सम्यक् अध्ययन के लिए इसे कई शाखाओं में विभाजित करना आवश्यक हो गया है। ऐसे अंतर्विभागों में :
अधिक महत्व के हैं। इनका विस्तृत विवरण प्राणिविज्ञान की शाखाएँ के अन्तर्गत एखिये॥
प्राणियों का वर्गीकरण
विस्तृत जानकारी के लिये प्राणियों का वर्गीकरण देखिये।
भारत का भाषाई इतिहास
भारत में वतर्मान समय में सैकड़ों भाषाएँ बोली जाती है। इनके विकास का इतिहास बहुत पुराना है। भारत की वर्तमान भाषाओं को अनेक समूहों में बाँटा जाता है। भारत के भाषाई इतिहास के स्रोत ब्राह्मी लिपि के साथ आरम्भ होते हैं जो तृतीय शताब्दी ईसापूर्व में जन्मी मानी जाती है। किन्तु सिन्धु घाटी लिपि में लिखी वस्तुएँ भी खुदाई में मिलीं हैं किन्तु इस लिपि को अभी तक ठीक-ठीक पढ़ा नहीं जा सका है।
गेवल बिगहा
गेवल बिगहा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
सहरोई गाँव, छिबरामऊ (कन्नौज)
सहरोई छिबरामऊ, कन्नौज, उत्तर प्रदेश स्थित एक गाँव है।
आदिल शाह सूरी
आदिल शाह सूरी  सूर वंश का सातवां और अंतिम शासक था। ये सिकंदर शाह सूरी का भ्राता था और इसने पूर्वी दिल्ली पर सिकंदर शाह सूरी के हुमायुं से १५५५ में हार जाने के ब्बाद भी शासन किया। आदिल शाह और सिकंदर शाह दिल्ली सल्तनत में मुगल बादशाह अकबर क विरुद्ध उत्तराधिकारी बने हुए थे।
व्युत्क्रमानुपात
किन्ही दौ राशि के अनुपात व्युत्क्रम कहलातें हैं, यदि एक राशि को बढाया जाता हैं, तो दूशरी राशि उसी अनुपात में घटती जाती हैं। जैसे गुरुत्वाकर्षण के सिद्धांत का एक कथन F □ 1/r^2 अर्थात् लगने वाला बल पिण्डो के मध्य दूरी के व्युत्क्रमानुपाती होता हैं।
महबूबाबाद
महबूबाबाद (Mahbubabad) भारत के तेलंगाना राज्य में स्थित एक शहर है। यह उस राज्य के महबूबाबाद ज़िले का मुख्यालय है। यह मुन्नेरु नदी के किनारे बसा हुआ है, जो कृष्णा नदी की एक उपनदी है।
फुलपारस प्रखण्ड (मधुबनी)
मधुबनी, बिहार का एक प्रखण्ड।
बसोपट्टी प्रखण्ड (मधुबनी)
मधुबनी, बिहार का एक प्रखण्ड।
कुमेडा, पोखरी तहसील
कुमेडा, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
उस्मान प्रथम
उस्मान प्रथम या उस्मान ग़ाज़ी (उस्मानी तुर्की: عثمان بن ارطغرل,  'उस्मान बिन एर्तुग़रुल' ;, एव्वेला ओस्मान ; 1258–1326) उस्मान सल्तनत और उस्मानी शाही ख़ानदान के संस्थापक थे। उनकी सल्तनत का शासनकाल छह सदियों तक रहा था।
सल्तनत की स्थापना
उस्मान के वालिद अर्तुग़रुल ने कायी तुर्कों के साथ मंगोलिया की सरज़मीन को छोड़कर अनातोलिया में स्थानांतरण किया। इनकी वालदा का नाम हलीमा था। उन्होंने वहाँ की सेल्जुक तुर्क रूमी सल्तनत से वफ़ादारी निभाई, बाद में इस सल्तनत ने अर्तुग़रुल को अपनी अमीरात का निर्माण करने हेतु अनुमति दी। आगे चलकर अर्तुग़रुल ने पड़ोसी बाइज़ेण्टाइन राज्यों पर विजय प्राप्तकर अपनी अमीरात की सीमाओं का विस्तार किया।
उस्मान ने अपने वालिद का स्थान लेकर उनकी अमीरात की सीमाओं का अधिक विस्तार किया। समस्त इस्लामी विश्व से आवेशपूर्ण मुस्लिम सैनिकों ने उस्मान की सेना में शामिल हुए ताकि वे सब मिलकर बाइज़ेण्टाइन साम्राज्य‎ पर क़ब्ज़ा पा सके। उस्मान के अन्तिम सैन्य अभियान बाइज़ेण्टाइन शहर बुर्सा पर था।
किशोर चंद्र सूर्यनारायण देव वाइरीचर्ला
किशोर चंद्र सूर्यनारायण देव वाइरीचर्ला भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के अरुकु चुनाव क्षेत्र से १५ वीं लोकसभा के लिए सदस्य निर्वाचित हुए हैं।
तिलतड, पिथौरागढ (सदर) तहसील
तिलतड, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
गेवल बीघा
गेवल बीघा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
सूरी साम्राज्य
सूरी साम्राज्य (पश्तो:, द सूरियानो टोलवाकमन​ई) भारतीय उपमहाद्वीप के उत्तरी भाग में स्थित पश्तून नस्ल के शेर शाह सूरी द्वारा स्थापित एक साम्राज्य था जो सन् १५४० से लेकर १५५७ तक चला। इस दौरान सूरी परिवार ने बाबर द्वारा स्थापित मुग़ल सल्तनत को भारत से बेदख़ल कर दिया और ईरान में शरण मांगने पर मजबूर कर दिया। शेर शाह ने दुसरे मुग़ल सम्राट हुमायूँ को २६ जून १५३९ में (पटना के क़रीब) चौसा के युद्ध में gurjar और फिर १७ मई १५४० में बिलग्राम के युद्ध में परास्त किया। सूरी साम्राज्य पश्चिमोत्तर में ख़ैबर-पख़्तूनख़्वा से पूर्व में बंगाल तक विस्तृत था।
विवरण
सूर राजवंश का संस्थापक शेरशाह अफगानों की सूर जाति का था। यह 'रोह' (अफगानों का मूल स्थान) की एक छोटा और अभावग्रस्त जाति थी। शेरशाह का दादा इब्राहीम सूर १५४२ ई. में भारत आया और हिम्मतखाँ सूर तथा जमालखाँ की सेनाओं में सेवाएँ कीं। हसन सूर जो फ़रीद (बाद में शेरशाह के नाम से प्रसिद्ध हुआ) का पिता था, जमाल खाँ की सेवा में ५०० सवार और सासाराम के इक्ता का पद प्राप्त करने में सफल हो गया। शेरशाह अपने पिता की मृत्यु के पश्चात् उसके इक्ता का उत्तराधिकारी हुआ, और वह उस पर लोदी साम्राज्य के पतन (१५२६ ई.) तक बना रहा। इसके पश्चात् उसने धीरे-धीरे उन्नति की। दक्षिण बिहार में लोहानी शासन का अंत कर उसने अपनी शक्ति सदृढ़ कर ली। वह बंगाल जीतने में सफल हो गया और १५४० ई. में उसने मुगलों को भी भारत से खदेड़ दिया। उसके सत्तारुढ़ होने के साथ-साथ अफगान साम्राज्य चतुर्दिक फैला। उसने प्रथम अफगान (लोदी) साम्राज्य में बंगाल, मालवा, पश्चिमी राजपूताना, मुल्तान और उत्तरी सिंध जोड़कर उसका विस्तार दुगुने से भी अधिक कर दिया।
शेरशाह का दूसरा पुत्र जलाल खाँ उसका उत्ताराधिकारी हुआ। यह १५४५ ई. में इस्लामशाह की उपाधि के साथ शासनारूढ़ हुआ। इस्लामशाह ने ९ वर्षों (१५४५-१५५४ ई.) तक राज्य किया। उसे अपने शासनकाल में सदैव शेरशाह युगीन सामंतों के विद्रोहों को दबाने में व्यस्त रहना पड़ा। उसने राजकीय मामलों में अपने पिता की सारी नीतियों का पालन किया तथा आवश्यकतानुसार संशोधन और सुधार के कार्य भी किए। इस्लामशाह का अल्पवयस्क पुत्र फीरोज उसका उत्ताराधिकारी हुआ, किंतु मुबारिज खाँ ने, जो शेरशाह के छोटे भाई निजाम खाँ का बेटा था, उसकी हत्या कर दी।
मुबारिज़ खाँ सुलतान आदिल शाह की उपाधि के साथ गद्दी पर बैठा। फीरोज़ की हत्या से शेरशाह और इस्लामशाह के सामंत उत्तेजित हो गए और उन्होंने मुबारिज़ खाँ के विरुद्ध हथियार उठा लिए। बारही विलायतों के सभी शक्तिशाली मुक्ताओं ने अपने को स्वाधीन घोषित कर दिया और प्रभुत्व के लिए परस्पर लड़ने लगे। यही बढ़ती हुई अराजकता अफगान साम्राज्य के पतन और मुगल शासन की पुन: स्थापना का कारण बनी।
सूर साम्राज्य की यह विशेषता थी कि उसके अल्पकालिक जीवन में राजनीतिक, सामाजिक, सांस्कृतिक और आर्थिक क्षेत्रों में महत्वपूर्ण प्रगति हुई, तथापि उनके द्वारा पुनर्व्यवस्थित प्रशासकीय संस्थाएँ मुगलों और अंग्रेजों के काल में भी जारी रहीं।
शेरशाह ने प्रशासनिक सुधारों और व्यवस्थाओं को अलाउद्दीन खिलजी की नीतियों के आधार पर गठित किया किंतु उसने कार्याधिकारियों के प्रति खल्जी के निर्दयतापूर्ण व्यवहार की अपेक्षा अपनी नीतियों में मानवीय व्यवहार को स्थान दिया। प्राय: सभी नगरों में सामंतों की गतिविधियाँ बादशाह को सूचित करने के लिए गुप्तचर नियुक्त किए गए थे। अपराधों के मामलों में यदि वास्तविक अपराधी पकड़े नहीं जाते थे तो उस क्षेत्र के प्रशासनिक अधिकारी उत्तरदायी ठहराए जाते थे।
शेरशाह ने तीन दरें निश्चित की थीं, जिनमें राज्य की सारी पैदावार का एक तिहाई राजकोष में लिया जाता था। ये दरें जमीन की उर्वरा शक्ति के अनुसार बाँधी जाती थीं। भूमि की भिन्न-भिन्न उर्वरता के अनुसार 'अच्छी', 'बुरी' और 'मध्य श्रेणी' की उपज को प्रति बीघे जोड़कर, उसका एक-तिहाई भाग राजस्व के रूप में वसूल किया जाता था, राजस्व भाग बाजार भाव के अनुसार रकम में वसूल किया जाता था, जिससे राजस्व कर्मचारियों तथा किसानों की बहुत सुविधा हो जाती थी। इस्लामशाह की मृत्यु तक यह पद्धति चलती रही।
कृषकों को जंगल आदि काटकर खेती योग्य भूमि बनाने के लिए आर्थिक सहायता भी दी जाती थी। उपलब्ध प्रमाणों से यह ज्ञात हुआ है कि शेरशाह की मालवा पर विजय के पश्चात् नर्मदा की घाटी में किसानों को बसाकर घाटी को कृषि के लिए प्रयोग किया गया था। शेरशाह ने उन किसानों को अग्रिम ऋण दिया और तीन वर्षों के लिए मालगुजारी माफ कर दी थी। सड़कों और उनके किनारे-किनारे सरायों के व्यापक निर्माण द्वारा भी दश के आर्थिक विकास को जीवन प्रदान किया गया। शेरशाह सुरी एक बेहद ही दयालु एवं योग्य शासक थे।
सैन्य संगठन में भी आवश्यक सुधार और परिवर्तन किए गए। पहले सामंत लोग किराए के घोड़ों और असैनिक व्यक्तियों को भी सैनिक प्रदर्शन के समय हाजिर कर देते थे। इस जालसाजी को दूर करने के लिए घोड़ों पर दाग देने और सवारों की विवरणात्मक नामावली तैयार करने की पद्धति चालू की गई।
साम्राज्य का अंत
२२ मई १५४५ को शेर शाह सूरी का देहांत हुआ। उन्होंने १७ मई १५४० (बिलग्राम के युद्ध) के बाद से बागडोर संभाली थी और अपने देहांत तक सुल्तान बने रहे। उनके बाद इस्लाम शाह सूरी ने २६ मई १५४५ से २२ नवम्बर १५५३ तक राज किया। इसके बाद चंद महीनो ही राज करने वाले सूरी परिवार के सुल्तानों का सिलसिला चला। हुमायूँ ईरान से वापस आकर भारत पर क़ब्ज़ा करने में सफल हो गया और उसने अंतिम सूरी सुल्तान आदिल शाह सूरी और उसके सिपहसलार हेमू को हरा दिया। सूरी साम्राज्य ख़त्म हो गया।
हालांकि सूरी साम्राज्य सिर्फ़ १७ साल चला, इस काल में भारतीय उपमहाद्वीप में बहुत से प्रशासनिक और आर्थिक विकास लाए गए। भारतीय इतिहास में अक्सर शेर शाह सूरी को विदेशी नहीं समझा जाता। उनके राज में हिन्दू और मुस्लिमों में आपसी भाईचारा और सामाजिक एकता बढ़ी। ग्रैंड ट्रंक रोड जैसे विकास कार्यों पर ज़ोर दिया गया। साम्राज्य को ४७ प्रशासनिक भागों में बांटा गया (जिन्हें 'सरकार' कहा जाता था) और इनके आगे 'परगना' नामक उपभाग बनाए गए। स्थानीय प्रशासन मज़बूत किया या। आने वाले समय में मुग़ल और ब्रिटिश राज की सरकारो ने शेर शाह के बहुत सी उपलब्धियों पर अपनी मोहर लगाकर उन्हें जारी रखा। भारत की मुद्रा का नाम 'रुपया' भी उन्होंने ही रखा।
सूरी सुल्तानों की सूची
सूर वंश के शासकों की सूची निम्न है:
दुल्हन हम ले जायेंगे
दुल्हन हम ले जायेंगे 2000 में बनी हिन्दी भाषा की डेविड धवन द्वारा निर्देशित फिल्म है। अभिनेता सलमान खान और करिश्मा कपूर अभिनीत ये फिल्म 1960 की एक फूल चार काँटे से प्रेरित है। फिल्म टिकट खिड़की पर "हिट" रही थी।
संक्षेप
सपना (करिश्मा कपूर) को उसके तीन प्रेम करने वाले लेकिन सनकी मामा द्वारा पाला गया है। पहले मामा (परेश रावल) एक बहुत ही धार्मिक हिंदू हैं, जबकि दूसरा मामा (ओम पुरी) एक पूर्व पहलवान है जो फिटनेस के पीछे रहते हैं और सपना को रोजाना कसरत कराता है। तीसरा मामा (अनुपम खेर) फैशन और पश्चिमी संगीत में रुचि रखता है। सभी मामा अपने जैसे किसी लड़के से उसकी शादी करने की इच्छा रखते हैं।
इस बीच, सपना एक अंतिम उपाय के तौर पर भागने की कोशिश करती है लेकिन तीसरा मामा उसे पकड़ लेते हैं। वह खुद उसे हवाई अड्डे ले जाते है। यूरोप की उसकी यात्रा पर राजा उसको सिर्फ परेशान करता है। लेकिन बाकी दौरे पर वह समूह से अलग हो जाते हैं और राजा सपना के जीवन को बचाता है। वे प्यार में पड़ते हैं, और भारत लौटने के बाद शादी करना चाहते हैं। लेकिन राजा को उसके सभी तीन मामाओं को सबसे पहले प्रभावित करना होगा। हास्य घटनाओं की एक श्रृंखला के माध्यम से, राजा उनके दिल को जीतता है। वह और सपना खुशी से अंत में शादी करते हैं।
संगीत
यह हिमेश रेशमिया की प्रथम एकल फिल्म थी। 8 गीतों वाली फिल्म की एल्बम को टिप्स द्वारा 14 जनवरी 2000 को जारी किया गया था। कुल 18,00,000 प्रतियों की बिक्री के साथ, यह उस वर्ष की सर्वाधिक बिकने वाली एल्बमों में से एक थी।
सप्तवर्षीय युद्ध
प्रधानमंत्री ग्रेनविले था|
होरस
होरस प्राचीन मिस्र में आकाश के देवता माने जाते थे और सूर्य को होरस की शक्ति का प्रतीक माना जाता था। होरस को बाज़ के सर के साथ दिखाया जाता है और बाज़ होरस का प्रतीक है। मिस्र में होरस की पूजा 2925 ईसा पूर्व से पहले और प्राचीन मिस्र के राजघरानों की स्थापना से पहले शुरू हुई थी। होरस की पूजा मिस्र में सन् 400 तक होती रही। होरस को ओसिरिस और ईसिस का पुत्र माना जाता है। होरस और सेत के युद्ध को अच्छाई और बुराई के युद्ध का प्रतीक माना जाता है।
नाम की व्युत्पत्ति
होरस नाम कम-से-कम 3100 ईसा पूर्व से है। 19वें राजघराने द्वारा राजघरानों की शुरुवात से पहले के मिस्र के शासकों को "होरस के उपासक" (अंग्रेज़ी followers of Horus) कहा गया है; अतः होरस नाम 3100 ईसा पूर्व से भी पुराना हो सकता है।
आँख
होरस की आँखें सूर्य और चन्द्रमा का प्रतीक हैं। होरस की बाईं आँख चन्द्रमा का प्रतीक है और सेत से युद्ध में ये आँख क्षतिग्रत हो गई थी। ये विवरण चन्द्रमा के सूर्य से धीमे होने का कारण माना जाता है।
होरस और सेत
सेत होरस की माँ ईसिस का भाई था जिसने होरस के पिता ओसिरिस की धोखे से हत्या की थी। ओसिरिस धरती का राजा था और मृत्यु के बाद पातल का राजा एवं देवता बन गया। ओसिरिस की मृत्यु के पश्चात होरस और सेत दोनों ने ओसिरिस की गद्दी पर हक जमाया। निर्णय के लिये मामला देवताओं के पास गया। कई वर्षों (70 या 80 वर्षों) तक कोई निर्णय नहीं हुआ और अंत में ओसिरिस को पत्र लिखा गया। ओसिरिस ने देवताओं को राजगद्दी अपने बेटे होरस को देने का आदेश दिया। सेत को शर्मिंदगी से बचाने के लिये रा ने सेत को आकाश में अपने साथ स्थान दिया। यह कथा अंधेरे पर रौशनी की विजय (अर्थात अच्छाई पर बुराई की विजय) का प्रतीक है। साथ ही ऐतिहासिक रूप से ये उत्तरी और पश्चिमी मिस्र के राज्यों के एक राज्य में गठन को दर्शाती है चूँकि होरस उत्तरी मिस्र का प्रतीक था और सेत दक्षिणी मिस्र का।
कालेकौए का विश्वभ्रमण
१८८१ में हवाई राज्य के महाराज कालाकौआ धरती का परिमार्जन करने वाले प्रथम शासक बने। श्री कालाकौआ की इस २८१ दिवसीय विश्वयात्रा का उद्देश्य एशिया-प्रशांत राष्ट्रों से श्रम शक्ति का आयत करना था, ताकि हवाई संस्कृति और आबादी को विलुप्त होने से बचाया जा सके। उनके आलाचकों का मानना था कि यह दुनिया देखने के लिए उनका बहाना था।
इस विश्वयात्रा के दौरान महाराज कालेकौए ने भारतवर्ष की पावन भूमि पर अपने पदचिन्ह छोड़कर पुण्य कमाया। २८ मई १८८१ को वे रंगून से कलकत्ता पहुंचे, जहां पर उन्होंने अलीपुर वन्य प्राणी उद्यान का दौरा किया। न्यायभूमि भारत की कानूनी प्रक्रिया को देखने के लिए उन्होंने कलकत्ता उच्च न्यायालय में एक पूरा दिन व्यतीत किया। कलकत्ता से उन्होंने बंबई के लिए प्रस्थान किया। इस यात्रा के दौरान उन्होंने एलोरा गुफाओं जैसे पर्यटक स्थलों का दर्शन किया। बंबई पहुँच कर उन्होंने थोड़ी-बहुत खरीदारी की और प्रसिद्ध व्यवसायी श्री जमशेतजी जीजाभाई से भेंट की। इसके अलावा उन्होंने पारसी दख्मों और अरब स्टैलियन अस्तबल की यात्रा की। ७ जून को वे जहाज़ से मिस्र के लिए रवाना हो गए। श्री कालाकौआ भारत से बँधुआ मज़दूर आयत करना चाहते परन्तु उन्हें पता चला कि ऐसा करने के लिए उन्हें लन्दन में बर्तानिया हुकूमत से समझौता करना पड़ेगा।
रफी अहमद किदवई
रफी अहमद किदवई भारतीय राजनीति के जाज्वल्यमान नक्षत्र थे। जन्म बाराबंकी जिले के मसौली ग्राम के एक जमींदार उच्चपदस्थ सरकारी अधिकारी के परिवार में हुआ था। अपने राष्ट्रीय विचारोंवाले चाचा के संरक्षण में रफी अहमद के व्यक्तित्व का विकास हुआ। उन्होंने गवर्नमेंट हाईस्कूल बाराबंकी से मैट्रिक परीक्षा उर्त्त्णी की और एम. ए. ओ. कालेज, अलीगढ़ से कला में स्नातक की उपाधि प्राप्त की।
दो वर्ष पश्चात्‌ जब उनकी कानून की परीक्षा प्रारंभ होने वाली थी, उन्होंने महात्मा गांधी के आह्वान पर सरकार द्वारा नियंत्रित एम. ए. ओ. कालेज का अन्य सहपाठियों के साथ बहिष्कार कर दिया और असहयोग आंदोलन में सक्रिय रूप से भाग लेने लगे। ब्रिटिश सरकार के विस्र्द्ध प्रदर्शन करने और नारे लगाने के अभियोग में उन्हें दस मास का कठोर कारावास का दंड दिया गया।
रफी अहमद का विवाह सन्‌ 1918 में हुआ था जिससे उन्हें एक पुत्र हुआ। दुर्भाग्यवश बच्चा सात वर्ष की आयु में ही चल बसा।
कारावास से मुक्ति के पश्चात्‌ रफी अहमद मोतीलाल नेहरू के आवास आनंदभवन चले गए। मोतीलाल नेहरू ने उन्हें अपना सचिव नियुक्त कर दिया। वे मोतीलाल नेहरू द्वारा संगठित स्वराज्य पार्टी के सक्रिय सदस्य हो गए। किदवई का नेहरूद्वय और विशेषकर जवाहरलाल में अटूट विश्वास था। उनकी संपूर्ण राजनीति जवाहरलाल जी के प्रति मोह से प्रभावित रही। वे नेहरू के पूरक थे। नेहरू जी योजना बनाते थे और रफी अहमद उसे कार्यान्वित करते थे। वे अच्छे वक्ता नहीं थे, लेकिन संगठन की उनमें अपूर्व क्षमता थी।
सन्‌ 1926 में वे स्वराज्य पार्टी के टिकट पर लखनऊ फैजाबाद क्षेत्र से केंद्रीय व्यवस्थापिका सभा के सदस्य निर्वाचित हुए और स्वराज्य पार्टी के मुख्य सचेतक नियुक्त किए गए। रफी अहमद गांधी-इरविन-समझौते से असंतुष्ट थे। प्रतिक्रिया स्वरूप स्वराज्य-प्रप्ति हेतु क्रांति का मार्ग ग्रहण करने के लिए उद्यत थे। इस संबंध में सन्‌ 1931 के भारतीय राष्ट्रीय कांग्रेस के कराँची अधिवेशन के अवसर पर उन्होंने मानवेंद्रनाथ राय से परामर्श किया। उनके परामर्शानुसार किदवई ने जवाहरलाल नेहरू जी के साथ इलाहाबाद और समीपवर्ती जिलों के किसानों के मध्य कार्य करना प्रारंभ किया और जमींदारों द्वारा किए जा रहे उनके दोहन और शोषण की समाप्ति के लिए सतत प्रयत्नशील रहे।
भारतीय राष्ट्रीय कांग्रेस के लाहौर अधिवेशन के निर्णयानुसार रफी अहमद ने केंद्रीय व्यवस्थापिका सभा की सदस्यता से त्यागपत्र दे दिया। वे उत्तर प्रदेश कांग्रेस के महामंत्री और बाद में अध्यक्ष निर्वाचित हुए। सन्‌ 1937 के महानिर्वाचन में वे उत्तर प्रदेश कांग्रेस के चुनाव संचालक थे। वे स्वयं दो स्थानों से प्रत्याशी रहे, पर दोनों क्षेत्रों से पराजित हुए। मुस्लिम लीग के प्रभाव के कारण उत्तर प्रदेश में मुसलमानों के लिए सुरक्षित स्थानों में से एक पर भी कांग्रेस प्रत्याशी विजयी न हो सका। रफी अहमद बाद में एक उपनिर्वाचन में विजयी हुए। वे उत्तर प्रदेश सरकार में राजस्वमंत्री नियुक्त किए गए। उत्तर प्रदेश के दखीलकारी (टेनेंसी) विधेयक उनके मंत्रित्वकाल की क्रांतिकारी देन थी। द्वितीय महायुद्ध के समय कांग्रेस के निर्णयानुसार सभी मंत्रिमंडलों ने त्यागपत्र दे दिए।
रफी अहमद का व्यक्तित्व अत्यंत रहस्यमय और निर्भीक था। उत्तर प्रदेश मंत्रिमंडल में वरिष्ठ पद पर रहकर उन्होंने भारतीय राष्ट्रीय कांग्रेस के अध्यक्ष पद के लिये उच्च कमान के आधिकारिक प्रत्याशी पट्टाभि सीतारमैया के विरुद्ध सुभाषचंद्र बोस को खुला समर्थन दिया और उनके पक्ष में प्रचार किया। श्री बोस विजयी हुए। सन्‌ 1949 में उन्होंने अध्यक्ष पद के लिए सरदार बल्लभ भाई पटेल के प्रत्याशी पुरुषोत्मदास टंडन के विरुद्ध डा. सीतारमैया का समर्थन किया। श्री टंडन पराजित हुए।
सन्‌ 1946 में रफी अहमद किदवई पुन: उत्तर प्रदेश के राजस्वमंत्री नियुक्त हुए। उन्होंने कांग्रेस के चुनाव घोषणापत्र के अनुसार जमींदारी उन्मूलन का प्रस्ताव विधान सभा द्वारा सिद्धांत रूप में स्वीकृत कराया।
जवाहरलाल जी की समाजवाद में आस्था थी और सरदार पटेल दक्षिणपंथी विचारधारा के पोषक थे। कांग्रेस संगठन पर सरदार का अधिकार था। यद्यपि सरदार पटेल ने नेहरू जी को प्रधानमंत्री स्वीकार कर लिया था, तथापि किदवई को इस कटु सत्य का स्पष्ट भान था कि सरदार पटेल की उपस्थिति में नेहरू जी शासन के नाममात्र के अध्यक्ष रहेंगे। वे नेहरू जी का मार्ग निष्कंटक बनाना चाहते थे, जिससे कांग्रेस की सत्ता उनके हाथ में हो। रफी अहमद अपने प्रयास में विफल रहे। उत्तर प्रदेश में रफी-समूह के विधायकों पर अनुशासनहीनता के आरोप लगाकर उसके नेताओं को कांग्रेस से निष्कासित कर दिया गया। रफी-समूह विरोध पक्ष में आ गया। मई, 1951 में कांग्रेस महासमिति की आहूत बैठक में टंडन जी से समझौता न होने पर आचार्य कृपलानी ने कांग्रेस से त्यागपत्र दे दिया, पर रफी की अनिश्चय की स्थिति बनी रही। यदि वे नेहरू जी का मोह त्यागकर कांग्रेस से पृथक ही गए होते तो या तो राजनीति में समाप्त हो जाते या देश के सर्वोच्च नेता होते और शीघ्र ही शासन की बागडोर उनके हाथ में आ जाती। जुलाई में बंगलौर अधिवेशन से निराश होकर उन्होंने कांग्रेस की प्रारंभिक सदस्यता और केंद्रीय मंत्रिमंडल से त्यागपत्र दे दिया और किसान मजदूर प्रजा पार्टी की सदस्यता स्वीकार कर ली। जवाहरलाल जी के कांग्रेस अध्यक्ष निर्वाचित होने के पश्चात्‌ रफी अहमद पुन: कांग्रेस में लौट आए।
सन्‌ 1952 में बहराइच संसदीय निर्वाचन क्षेत्र से विजयी होने के पश्चात्‌ वे भारत के खाद्य और कृषि मंत्री नियुक्त हुए। संचार और नागरिक उड्डयन मंत्री के रूप में कई क्रांतिकारी कार्यों के लिये उन्होंने पर्याप्त ख्याति अर्जित की थी। सभी को शंका थी कि सदा से अशुभ खाद्य मंत्रालय उनके राजनीतिक भविष्य के लिये भी अशुभ सिद्ध होगा। पर किदवई ने चमत्कार कर दिया। कृत्रिम अभाव की स्थिति को समाप्त करने के लिए मनोवैज्ञानिक उपचार के आवश्यक पग उठाए और खाद्यान्न व्यापार को नियंत्रणमुक्त कर दिया। प्रकृति ने भी किदवई का साथ दिया। यह उनकी राजनीतिक प्रतिष्ठा का चरमोत्कर्ष था। शीघ्र ही उपप्रधान मंत्री के रिक्त स्थान पर उनकी नियुक्ति की संभावना थी। लेकिन सन्‌ 1936 से ही उच्च रक्तचाप और हृदरोग से पीड़ित रफी अहमद के स्वास्थ्य ने उनका साथ नहीं दिया। 24 अक्टूबर, 1954 को हृदयगति रूक जाने से उनका दिल्ली में देहावसान हो गया।
ह्यूमन टी-लिम्फोट्रापिक वाइरस
ह्यूमन टी-लिम्फोट्रापिक वाइरस एक विषाणु है।
1904 ग्रीष्मकालीन ओलंपिक
1904 ग्रीष्मकालीन ओलंपिक, आधिकारिक तौर पर III ओलंपियाड के खेलों के नाम से जाना जाने वाला एक अंतरराष्ट्रीय मल्टी-स्पोर्ट कार्यक्रम था, जिसे संयुक्त राज्य में सेंट लुइस, मिसौरी में 29 अगस्त से 3 सितंबर, 1904 तक विस्तारित 1 जुलाई से 23 नवंबर, 1904 तक चलने वाले खेल कार्यक्रम, सेंट लुईस में वाशिंगटन विश्वविद्यालय के परिसर में अब फ्रांसिस फील्ड के नाम से जाना जाता है। यह पहली बार था कि ओलंपिक खेलों यूरोप के बाहर आयोजित किए गए थे।
रशिया-जापान युद्ध की वजह से यूरोपीय तनाव, और सेंट लुईस में जाने की कठिनाई, दुनिया के शीर्ष एथलीटों में से अधिकांश को दूर रखा। प्रतिस्पर्धा करने वाले 650 एथलीटों में से केवल 62 उत्तरी अमेरिका के बाहर से आए थे, और सभी में केवल 12-15 देशों का प्रतिनिधित्व किया गया था। प्रतियोगियों का 80% संयुक्त राज्य अमेरिका से था, और आधे से अधिक घटनाओं में ये केवल प्रतियोगियों थे। कुछ मामलों में अमेरिकी राष्ट्रीय चैंपियनशिप को ओलंपिक चैंपियनशिप के साथ जोड़ा गया था।
स्पोर्ट्स
94 घटना 17 विषयों में, 16 खेल शामिल हैं, ओलंपिक कार्यक्रम का हिस्सा 1904 में थे। तैराकी और गोताखोरी को एक ही खेल के दो विषयों पर विचार किया जाता है, एक्वैटिक्स। प्रत्येक अनुशासन में घटनाओं की संख्या कोष्ठकों में देखा जाता है।
• 2
भाग लेने वाले देश
[[File:1904 Summer Olympic games countries.png|thumb|400px|प्रतिभागियों।
नीला = पहली बार भाग लेना
हरा = पहले भाग लिया है
पीला वर्ग मेज़बान शहर है (सेंट लुइस)]] सेंट लुईस में बारह राष्ट्रों के एथलीट भाग गए। कोष्ठक में संख्या प्रत्येक राष्ट्र के लिए ज्ञात प्रतिद्वंद्वियों की संख्या दर्शाती है। सेंट लुईस में होने की कठिनाई के कारण, और रूस-जापानी युद्ध की वजह से यूरोपीय तनाव, उत्तरी अमेरिका के बाहर के केवल 62 एथलीट ओलंपिक में आए।
विवादित
इन खेलों में भाग लेने के बाद भी कुछ स्रोत निम्नलिखित देशों से एथलीटों को सूचीबद्ध करते हैं।
पदक गिनती
कई पदक विजेताओं की राष्ट्रीयताएं विवादित हैं क्योंकि कई प्रतियोगियों हाल ही में संयुक्त राज्य अमेरिका में आए हैं, जिन्होंने अभी तक अमेरिकी नागरिकता नहीं दी थी।
2009 में, इंटरनेशनल सोसाइटी ऑफ़ ओलंपिक इतिहासकारों के इतिहासकारों ने पाया कि 1904 में साइकिल चालक फ्रैंक बिज़ोनी ने पहले एक अमेरिकी एथलीट के रूप में सोचा था कि वह एक इतालवी नागरिक था।
अंतर्राष्ट्रीय ओलंपिक समिति ने नॉर्वे-अमेरिकी पहलवानों चार्ल्स इरिक्सेन और बर्नहॉफ़ हैनसेन को संयुक्त राज्य के लिए भाग लिया है; प्रत्येक ने स्वर्ण पदक जीता। 2012 में, नॉर्वेजियन इतिहासकारों ने पाया कि दस्तावेजों में पाया गया कि एरिकसेन को 22 मार्च, 1905 तक अमेरिकी नागरिकता प्राप्त नहीं हुई थी और 1925 के अंत में "विदेशी" के रूप में पंजीकृत हुआ हेन्सन को शायद अमेरिकी नागरिकता कभी नहीं मिला। इतिहासकारों ने इसलिए एथलीटों को नॉर्वेजियन के रूप में पंजीकृत करने का अनुरोध किया है। मई 2013 में यह बताया गया कि नार्वे ओलंपिक समिति ने आईओसी के पदक डेटाबेस में पहलवानों की राष्ट्रीयता को बदलने के लिए एक औपचारिक आवेदन दायर किया था।
ऑस्ट्रेलियाई ओलंपिक समिति ने आईओसी के रिकॉर्ड के मुताबिक फ्रांसिस गैईली को एक अमेरिकी की बजाय ऑस्ट्रेलियाई के तौर पर पेश किया है। उन्होंने तैराकी में तीन रजत पदक और एक कांस्य पदक जीता।
मल्टी-मेडलिस्ट फ्रैंक कुग्लर को आईओसी द्वारा अमेरिकी माना जाता है, हालांकि वह खेलों के समय जर्मन राष्ट्रगान थे।. वही स्विस राष्ट्रीय गुस्ताव थिफ़ेन्थलर पर लागू होता है।
आईओसी अपने मैराथन रजत पदक के लिए एक अमेरिकी राज्य प्रतियोगी के रूप में फ्रांस-अमेरिकी अल्बर्ट कोरी को भी सूचीबद्ध करता है, लेकिन टीम की रजत पदक के लिए एक मिश्रित टीम के हिस्से के रूप में (एक साथ चार निर्विवाद अमेरिकियों के साथ)। अन्य स्रोतों ने इन एथलीटों को संयुक्त राज्य की जगह अपने देश के प्रतिद्वंद्वियों के रूप में सूचीबद्ध किया है।
मानव अंकुरार्बुद विषाणु
मानव पेपिलोमावायरस संक्रमण (एचपीवी संक्रमण) मानव पेपिलोमावायरस (एचपीवी) के कारण होने वाला संक्रमण है, जो पैपिलोमाविरिडे परिवार का एक डीएनए वायरस है। कई एचपीवी संक्रमणों में कोई लक्षण नहीं होते हैं और 90% दो साल के भीतर अपने आप ठीक हो जाते हैं। हालांकि, कुछ मामलों में, एक एचपीवी संक्रमण बना रहता है और इसके परिणामस्वरूप या तो मस्सा या कैंसर से पहले के घाव हो जाते हैं। प्रभावित स्थान के आधार पर ये घाव, गर्भाशय ग्रीवा, योनि, लिंग, गुदा, मुंह, टॉन्सिल या गले के कैंसर के खतरे को बढ़ाते हैं।  लगभग सभी सर्वाइकल कैंसर एचपीवी के कारण होते हैं; दो उपभेदों, एचपीवी16 और एचपीवी18, 70% मामलों के लिए जिम्मेदार हैं।  एचपीवी16 लगभग 90% एचपीवी-पॉजिटिव ऑरोफरीन्जियल कैंसर के लिए जिम्मेदार है। ऊपर सूचीबद्ध अन्य कैंसरों में से 60% और 90% के बीच भी एचपीवी से जुड़े हुए हैं। एचपीवी6 और एचपीवी11 जननांगीय चर्मकील और स्वरयंत्र पैपिलोमाटोसिस के सामान्य कारण हैं।
अंकुर नय्यर
अंकुर नय्यर एक भारतीय फ़िल्म, टेलिविज़न अभिनेता है। इन्होंने कई धारावाहिकों में कार्य किया है। अंकुर नय्यर वर्तमान में भारत का वीर पुत्र – महाराणा प्रताप में अभिनय किया है।
हरवंशलाल ओबराय
हरवंशलाल ओबराय (1925-1983), स्वामी विवेकानन्द की परम्परा के भारतवर्ष में एक स्थायी स्तम्भ के समान हैं, जिसकी नींव अठारहवीं शती में भारतीय विद्वत्ता की दिशा में पड़ी थी। यह एक विश्वव्यापी प्रभाव था, जिसकी भारतीय अध्ययन के क्षेत्र में शुरूआत रूसी संस्कृतज्ञ गेरासिम लेबेडेव (1749-1817) ने की थी, और इस प्रणाली को हम अंग्रेज़ी में ‘इनसाइक्लोलोपेडिज्म’ के नाम से जानते हैं। हिंदी में इसे ‘सर्वांगीणता’ कहा जाता है।
भारतीय संस्कृति के परमाराधक, कला एवं साहित्य के सुधी मर्मज्ञ, भारतीय एवं विश्व इतिहास के प्रकाण्ड विद्वान् एवं संशोधक, क्रान्तिकारी विचारक, अनेक प्राच्यविद्याओं एवं विधाओं के आधिकारिक जानकार, अखिल भारतीय विद्यार्थी परिषद् के पूर्व राष्ट्रीय अध्यक्ष (1960-61), विश्व हिंदू परिषद् (राँची) के संस्थापक-अध्यक्ष, भारतीय संस्कृति एवं दर्शन के अंतरराष्ट्रीय ख्यातिप्राप्त विद्वान् एवं ओजस्वी वक्ता हरवंशलाल ओबराय का जन्म सन् 1925 में रावलपिण्डी (सम्प्रति पश्चिमी पाकिस्तान) के एक पंजाबी खत्री दम्पति श्री धर्मचन्द्र एवं रामकौर ओबराय के घर में हुआ। सन् 1947 में देश-विभाजन के उपरांत उन्हें सपरिवार भारत आना पड़ा।
डॉ. ओबराय की प्रतिभा व मौलिक अन्वेषण-कार्य से प्रभावित होकर यूनेस्को ने 1963 ई. में उन्हें यूरोप, अमेरिका, कनाडा और एशियाई देशों के विश्वविद्यालयों में ‘हिंदू संस्कृति एवं दर्शन’ विषय पर व्याख्यानमाला प्रस्तुत करने के लिए आमन्त्रित किया। इस व्याख्यानमाला के अंतर्गत डॉ. ओबराय ने 126 देशों की यात्राएँ कीं और वहाँ के विश्वविद्यालयों में हिंदू-संस्कृति पर सहस्राधिक सारगर्भित व्याख्यान दिये। इस यात्रा-शृंखला में उन्होंने उन देशों में हिंदू राजा-महाराजा, साधु-संन्यासियों द्वारा किए गए धर्म-प्रचार के अवशेषों का भी अध्ययन किया और वहाँ से पुरातात्त्विक महत्त्व के चित्रों, मूर्तियों और अभिलेखों की अनुकृतियाँ भी सँजोयीं।
विदेशों में डॉ. ओबराय का प्रथम भाषण (?) मिशिगन विश्वविद्यालय (सं.रा. अमेरिका) के सभागार में 11 सितम्बर, 1963 को प्रथम विश्व धर्म संसद (शिकागो, 1893 ई.) की 70वीं वर्षगाँठ पर आयोजित सम्मेलन पर हुआ। उस सम्मेलन में इस द्वितीय विवेकानन्द को सुनने के लिए बिड़ला प्रौद्योगिकी संस्थान (बीआईटी, मेसरा, राँची) के प्रतिनिधि चन्द्रकांत बिड़ला उपस्थित थे। वह डॉ. ओबराय का व्याख्यान सुनकर भाव-विभोर हो उठे और उन्होंने निश्चय किया कि वे उन्हें बीआईटी में लायेंगे।
बिड़ला-बन्धुओं में सबसे बड़े और प्रख्यात समाजसेवी बाबू जुगल किशोर बिड़ला (1884-1967) ने डॉ. ओबराय को बीआईटी में प्रवास का निमन्त्रण दिया। इस तरह सन् 1964 में बीआईटी, राँची में डॉ. ओबराय का पदार्पण हुआ। बाबू जुगल किशोर बिड़ला ने बीआईटी के अंतर्गत दर्शन एवं मानविकीशास्त्र के स्वतंत्र संकायों की स्थापनाकर डॉ ओबराय को उनका अध्यक्ष नियुक्त किया। यह बात कम महत्त्व की नहीं है कि कोई व्यक्ति इतना बड़ा विद्वान् हो सकता है कि केवल उसकी मेधा से प्रभावित होकर देश का एक प्रसिद्ध विश्वविद्यालय उसे नियुक्त करने के लिए अपने यहाँ उसी के विषय का विभाग खोल देता है।
डॉ. ओबराय को प्राच्यविद्या के क्षेत्र में शोध-कार्य के लिए भारतीय संस्कृति के मूर्धन्य विद्वान् एवं ‘सरस्वती विहार’ (इंटरनेशनल एकेडमी ऑफ़ इण्डियन कल्चर, दिल्ली) के संस्थापक तथा भारतीय जनसंघ के पूर्व राष्ट्रीय अध्यक्ष डॉ. आचार्य रघुवीर (1902-1963) से प्रेरणा प्राप्त हुई थी। आचार्य रघुवीर-जैसे प्रकाण्ड विद्वान् की जहाँ प्रेरणा होगी, वहाँ उसकी महत्ता को शब्दों में बाँधना अन्याय ही होगा। किन्तु सन् 1963 में डॉ. ओबराय के विदेश-प्रवास के समय अचानक पीछे भारत में आचार्य रघुवीर का एक मोटर-दुर्घटना में स्वर्गवास हो गया था। इस घटना से डॉ. ओबराय के हृदय को बड़ा आघात लगा था। इसे भी एक घटनाक्रम का भाग्य ही कहा जा सकता है कि डॉ. ओबराय विदेश-प्रवास से लौटकर बिड़ला जी के पास गये थे और पूज्य बिड़ला जी ने उन्हें आचार्य रघुवीर का एक महान् ग्रन्थ भेंट करते हुए कहा था कि जैसे इस महापुरुष ने अपना समूचा जीवन भारतीय संस्कृति की सेवा के लिये उत्सर्ग किया, वैसे ही उसके प्रति श्रद्धाञ्जलि के रूप में आप छोटानागपुर में एक सांस्कृतिक संस्थान चलायें, जिसमें केवल शोध-कार्य ही न होकर भारतीय संस्कृति पर अध्ययन, शोध और प्रचार— तीनों कार्य साथ-साथ हों।
यहीं से उठता है डॉ. ओबराय का ‘संस्कृति विहार’ की स्थापना में पहला कदम। संस्थान की स्थापना हेतु श्री ब्रजमोहन बिड़ला (1905-1982) से परामर्श हुआ तथा उन्होंने डॉ. ओबराय को देशभर के बिड़ला शिक्षा-संस्थानों में व्याख्यानमाला हेतु आमन्त्रित किया। अन्त में कई मास के विचार-मन्थन के उपरांत अप्रैल, 1964 ई. में यह निश्चित हुआ कि आचार्य रघुवीर के ‘सरस्वती विहार’ के नाम के अनुरूप ही ‘संस्कृति विहार’ की स्थापना की जाये, जहाँ से शोधकर्ता विद्वत्वर्ग, बुद्धिजीवी नगरवासी एवं अपठित ग्रामवासी-वनवासी— सभी को समान रूप से भारतीय संस्कृति का प्रकाश प्राप्त हो सके।
इस तरह 20 मई, 1965 को राँची के अपर बाज़ार में महामहोपाध्याय पं. गोपीनाथ कविराज (1887-1976) के कर-कमलों से ‘संस्कृति विहार’ (एकेडमी ऑफ़ इण्डियन कल्चर) का उद्घाटन हुआ। यह संस्था लगभग ढाई दशकों तक छोटानागपुर के ग्रामीण क्षेत्रों में गतिशील रही। इस संस्था के विभिन्न कार्यकलापों के जरिये, जिसमें रात्रि-पाठशालाओं, चिकित्सा-शिविरों, गरीब व पिछड़े वर्गों, वनवासी बन्धुओं को आर्थिक सहायता, धार्मिक पर्वों, गीता-गोष्ठियों, अन्य राष्ट्रीय एवं अंतरराष्ट्रीय शोध-संस्थानोंं के साथ सामञ्जस्य, बहुमूल्य धार्मिक, सांस्कृतिक एवं सामाजिक ग्रन्थों एवं दृश्य, श्रव्य साधनों का संग्रह भी शामिल रहा, देश के सुदूर ग्रामीण क्षेत्रों में हिंदू-आस्था के लोगों को नयी प्राण-शक्ति मिली।
उन दिनों छोटानागपुर में विदेशी पादरियों द्वारा हिंदुओं के सामूहिक धर्मांतरण एवं पूर्वी बंगाल में हिंदुओं पर होनेवाले अमानवीय, पैशाचिक अत्याचारों के समाचार वृत्त-पत्रों में छप रहे थे। उस समय बाबू जुगल किशोर बिड़ला ने अश्रुपूरित नेत्रों एवं करुणा-कातर हृदय से कहा था, ‘‘मेरे समाज के अंग कट रहे हैं। क्या संस्कृति की सुधा द्वारा हिंदू समाज को विदेशियों एवं विधर्मियों के अत्याचार से बचाया नहीं जा सकता?’’ इन्हीं शब्दों ने दिया था डॉ. ओबराय के लिये वह आह्वान, जो बाद में स्वत: ही उनके सम्पूर्ण जीवन को इस पवित्र कार्य में समर्पित कर गया।
धर्मांतरण के विरुद्ध धर्मयुद्ध का डॉ. ओबराय ने चारों दिशाओं में सिंहनाद कर दिया। निषादराज केवट, शबरी, हनुमान्, जाम्बवंत, एकलव्य, कृष्ण, बलराम और ग्वालबालों के वंशज अपने महान् सनातन-धर्म को त्यागकर कुछ तुच्छ प्रलोभनों के कारण किसी विदेशी सम्प्रदाय का पाँव पकड़ें, यह डॉ. ओबराय को सहन नहीं था। उन्होंने बिहार, उड़ीसा, मध्यप्रदेश एवं अन्य निकटवर्ती राज्यों के ग्रामीण क्षेत्रों का तूफ़ानी दौरा करके ईसाई-पादरियों के षड्यन्त्र का मुँहतोड़ उत्तर दिया और वनवासी बन्धुओं में सनातन-धर्म के लिए आदर और गौरव का भाव जगाया। ‘संस्कृति विहार’ के स्वयंसेवी कार्यकर्ताओं ने अनेक सरल वनवासियों को, जिन्होंने कुछ तुच्छ प्रलोभनों के कारण अपने पारम्परिक धर्म को छोड़कर अन्य सम्प्रदायों का आँचल पकड़ लिया था, शुद्धिकरण द्वारा पुन: सनातन-धर्म की गंगालहरी में सम्मिलित किया।
जब-जब छोटानागपुर में ईसाई मत के प्रचार-प्रसार की रोकथाम की दिशा में सैद्धान्तिक तथा व्यावहारिक कदमों को उठानेवाले व्यक्तित्व का जिक्र होगा, तब-तब डॉ. ओबराय का नाम स्वर्णाक्षरों में लिखा जायेगा। बड़े-बड़े संगठन भी जिस कार्य को नहीं कर सके, उसे डॉ. ओबराय ने सफलतापूर्वक कर दिखाया। वनवासियों के बीच काम करते-करते डॉ. ओबराय को वनवासी जीवन के यथार्थ को समझने तथा अन्य पिछड़े लोगों की समस्याओं का अध्ययन करने का विशेष अवसर प्राप्त हुआ। उनके इस अनुभव से लाभ उठाने के लिए अरुणाचलप्रदेश की तत्कालीन सरकार ने भी उन्हें आमन्त्रित किया और छोटानागपुर-जैसी ही वहाँ की समस्याओं के समाधान के लिए डॉ. ओबराय के रचनात्मक सुझावों से लाभ उठाया।
ऐसे संगठनात्मक दायित्वों के साथ-साथ डॉ. ओबराय के अध्ययन का क्षेत्र बहुत व्यापक था। वे चार-चार विषयों में स्नातकोत्तर थे, दर्शनशास्त्र में पीएच.डी. थे एवं ग्लिम्प्स ऑफ़ प्री-इस्लामिक अरेबिया शोध-प्रबन्ध पर सन् 1982 में मद्रास विश्वविद्यालय से उन्हें ‘डी.लिट्.’ की उपाधि भी मिली। वे कई भाषाओं के जानकार थे और हिंदी, संस्कृत, उर्दू, अंग्रेज़ी और फ्रेंच-भाषाओँ के तो वे प्रकाण्ड विद्वान् थे। वे इन सभी भाषाओं में अपने उद्गार व्यक्त करते थे। वे हिंदू-धर्म, संस्कृति, दर्शन एवं भारतीय इतिहास के किसी भी पक्ष पर निरन्तर सात-सात घंटे तक व्याख्यान देनेवाले अद्भुत धर्म-धुरन्धर विद्वान् थे। डॉ. ओबराय के व्याख्यान ओजस्वी, पाण्डित्यपूर्ण और हृदयस्पर्शी होते थे। कहते हैं, उनके बराबर न तो संसार में किसी ने इतनी यात्राएँ कीं और न ही इतने व्याख्यान दिये। डॉ. ओबराय की स्मरण-शक्ति अलौकिक थी। सम्पूर्ण वाल्मीकीयरामायण, भागवतमहापुराण, भगवद्गीता और श्रीरामचरितमानस उन्हें कंठस्थ थे। वे इन सभी ग्रन्थों का सस्वर पाठ किया करते थे।
‘महर्षि व्यास का राष्ट्र-दर्शन’, ‘गोस्वामी तुलसीदास का राजनैतिक दर्शन’, ‘रामकृष्ण परमहंस का जीवन-दर्शन’, ‘श्रीकृष्ण का राजनैतिक तत्त्वदर्शन’, ‘शंकराचार्य की दार्शनिक प्रतिभा’, ‘लोकमान्य तिलक की प्रज्ञा’, ‘वेदांत की विज्ञान को चुनौती’, ‘विश्व के वक्षस्थल पर फहराता हुआ भारत का विजयकेतु’, ‘आधुनिक कालगणना में भारत की देन’, ‘श्यामदेश में रामचरित्र का पवित्र प्रकाश’-जैसे आलेख उनके विस्तृत अध्ययन और गहन चिन्तन का प्रमाण प्रस्तुत करते हैं। डॉ. ओबराय की समाज-दृष्टि और इतिहास-चिन्ता की बानगी देखनी है तो उनके वैसे शोध-प्रबन्धों की और ध्यान दिया जाना चाहिये, जिनमें ईसामसीह, सन्त कबीरदास, सन्त एकनाथ, महाराणा प्रताप, अब्दुर्रहीम खानखाना, जगदीश चन्द्र बसु, स्वामी विवेकानन्द, भगिनी निवेदिता, श्रीअरविन्द, सरोजिनी नायडू और पं. जवाहरलाल नेहरू का मूल्यांकन हुआ है।
इसी प्रकार, रामकथा और रामभक्ति-साहित्य पर उनके अपने मौलिक विचार थे, जो उनके समकक्ष रामकथा के उद्भट विद्वान् कहे जानेवाले फादर कामिल बुल्के (1909-1982) को भी बौना सिद्ध करते थे। कुछ लोगों को यह बात अतिशयोक्तिपूर्ण लग सकती है, लेकिन देश-विदेश की यात्राओं में डॉ. ओबराय ने रामकथा के माध्यम से हिंदू-धर्म एवं दर्शन के अनगिनत साक्ष्य एकत्र किए थे। रामकथा और बौद्ध भारत के इतिहास के ये अभिलेख लगभग तीन हज़ार चित्रों, मूर्तियों और कलाकृतियों के रूप में ‘संस्कृति विहार’, राँची के सभागार में संचित थे। चीन, जापान, म्यांमार, थाईलैण्ड, कम्बोडिया, वियतनाम, लाओस, मंगोलिया, नेपाल, श्रीलंका, अफगानिस्तान, पाकिस्तान और दक्षिण अमेरिका के स्मृति-चिह्नों की यह धरोहर डॉ. ओबराय के विशद ज्ञान, सूझ और वृत्ति को भली-भाँति उकेरती है। यह समस्त सामग्री डॉ. ओबराय के जीवनकाल में ही विषयवार संपादित की गई थी और देश-विदेश के शिविरों, उत्सवों और समारोहों में वे इस चित्र-प्रदर्शनी को साथ ले जाते थे।
शिकागो के डेनियल बेन हॉरिन को भारतीय दर्शन के नव्य-वेदांत पर शोध-कार्य के लिए मार्गदर्शन दिया गया, टोकयो विश्वविद्यालय के मिश्तासी को ‘जेन बुद्धिज्म ’ पर शोध-कार्य करने में सहायता की गयी। यहाँ तक कि डॉ. ओबराय के पास अमेरिका के प्रथम बैप्टिस्ट चर्च के मिनिस्टर (बड़े पादरी) भी आध्यात्मिक मार्गदर्शन हेतु आया करते थे। डब्ल्यू. ई. डेइलचर ने ब्रौकपोर्ट (न्यूयॉर्क) से लिखा था कि उसने डॉ. ओबराय के सुन्दर पत्र का अंश अपने कार्य में उद्धृत किया था। डेइलचर के अनुसार डॉ. हरवंशलाल ओबराय जी की यह भावनाएँ, कि ‘भौतिक जीवन की सर्वांगीणता में आध्यात्मिक मार्गदर्शन अति आवश्यक है’— अत्यन्त ही यथासमय कही गयी है।
डॉ. ओबराय अपनी स्पष्टवादिता के लिए विख्यात थे। सक्रिय राजनीति से दूर रहते हुए भी उन्होंने लोकनायक जयप्रकाश नारायण (1902-1979) के आंदोलन का समर्थन किया था। वे नागरिक स्वतंत्रता के सजग प्रहरी थे और यही कारण है कि आपातकाल (1975-’77) में उन्हें 19 महीने ‘मीसा ’ बन्दी के रूप में कारावास-दण्ड भी भुगतना पड़ा। उन्हें राँची सेन्ट्रल जेल में ठूँस दिया गया, परन्तु अपने उग्र भाषणों के कारण जल्द ही उन्हें वहाँ से हटाकर गया सेन्ट्रल जेल भेज दिया गया। गया जेल भी इस विद्रोही को रख नहीं सकी और उन्हें वहाँ से भी हटाकर हज़ारीबाग सेन्ट्रल जेल भेजा गया। अन्ततोगत्वा उन्हें पुन: राँची भेजा गया, जहाँ से वह मुक्त हुए। केवल 19 महीने के कारावास-जीवन में चार-चार बार स्थानांतरण होना— यह उनके विद्रोही जीवन का एक अतुलनीय उदाहरण है।
जेल से छूटने के बाद वे पुन: और अधिक उत्साह से भारतीय संस्कृति के प्रचार-प्रसार के कार्य में जुट गये। वनवासियों की समस्याओं और भारतीय संस्कृति एवं दर्शन-जैसे विषयों पर उन्हें देशभर के विश्वविद्यालयों में व्याख्यान देने के लिए आमन्त्रित किया जाने लगा और भारतीय संस्कृति के अघोषित प्रवक्ता के रूप में उनकी कीर्ति सर्वत्र गूँजने लगी। आद्य शंकराचार्य और स्वामी विवेकानन्द उनके आदर्श पुरुष और स्वामी नन्दनन्दनानन्द सरस्वती उनके गुरु थे। ओबरायजी के जीवन में आडम्बर का कोई स्थान नहीं था। सादा जीवन और उच्च विचार उनके जीवन से सदा प्रकट होता रहता था।
डॉ. ओबराय का जीवन गीता के निष्काम कर्मयोग का ज्वलन्त उदाहरण था और उन्होंने अपने व्यवहार और आचरण को अपने निरूपित सिद्धातों से कभी स्खलित नहीं होने दिया। ध्येय की प्राप्ति हेतु जीने और मरने के लिये दैनन्दिन जीवन में जो संयम, संकल्प-शक्ति और कष्ट-सहिष्णुता अपेक्षित होती है, वह उनमें संस्कारगत गुण के रूप में विद्यमान थी। साधना और सिद्धि के बीच उन्होंने साधना का ही वरण किया। बहुत कम लोगों को इस बात की जानकारी है कि उन्हें देश-विदेश के कई मठ-मन्दिरों का अधीश बनने का प्रस्ताव आया था, परन्तु उन्होंने सदा उन प्रस्तावों को ठुकराया।
छल-कपट विवर्जित, गंगाजल-सा पावन जीवन, नवनीत-सा कोमल हृदय, सागर-सा गाम्भीर्य, हिमालय-सी दृढ़ता— इन सबका समन्वय थे डॉ. हरवंशलाल ओबराय। सतत संघर्षशीलता ने उन्हें लोकपुरुष बनाया। देश का दुर्भाग्य कि ज्ञान, विज्ञान, संस्कृति और धर्म का यह महान् अन्वेषक जब अपनी प्रतिभा से समस्त विश्व को प्रभाषित कर रहा था, जब विज्ञान व अध्यात्म के मनीषियों ने इस तत्त्वान्वेषी की लेखनी, वाणी और कर्तृत्व से चमत्कृत होकर उन्हें भारतीय संस्कृति का महान् सेनानायक स्वीकारकर उनकी जय-जयकार करनी आरम्भ की थी, तभी कुछ राष्ट्रद्रोहियों ने उनकी यशकाया को समाप्त करने का कुचक्र रचना आरम्भ कर दिया। सितम्बर, 1983 ई. में इन्दौर में हो रहे शिक्षा-सम्मेलन में ‘वेद और विज्ञान’ विषय पर आयोजित व्याख्यानमाला में भाषण देने के लिए जब वे राँची से इन्दौर जा रहे थे, उसी यात्रा के दौरान 18 सितम्बर को रायपुर के पास एक आततायी द्वारा चलती रेल से धक्का दिए जाने से वे दिवंगत हुए।
कहने की आवश्यकता नहीं कि विलक्षण प्रतिभा, देदीप्यमान चेतना और वैचारिक निरन्तरता के धनी डॉ. हरवंशलाल ओबराय यदि असमय काल-कवलित न हो गये होते, तो भारतवर्ष के सांस्कृतिक और आध्यात्मिक उत्कर्ष का ग्राफ अपने चरम पर होता।
कृतियाँ :
कर्नाटक के वन्यजीव
कर्नाटक के वन्यजीवदक्षिण भारत के कर्नाटक राज्य में वनस्पतियों और जीवों की समृद्ध विविधता है।इसमें 38,720 किमी 2 का वन क्षेत्र है जो राज्य के भौगोलिक क्षेत्र का 22% के बराबर है। ये जंगल भारत में 25% हाथियों की आबादी और 20% बाघों की आबादी का समर्थन करते हैं। कर्नाटक के कई क्षेत्र अभी भी अनछुए हैं और वनस्पतियों और जीवों की नई प्रजातियाँ अभी भी पाई जाती हैं। कर्नाटक के पश्चिमी क्षेत्र में पश्चिमी घाट के पहाड़ एक जैव विविधता हॉटस्पॉट हैं।
अंशी राष्ट्रीय उद्यान
वनस्पति: इस क्षेत्र में अर्ध-सदाबहार और सदाबहार वन हैं। इस क्षेत्र में कुछ सामान्य पेड़ प्रजातियां हैं कैलोफिलम टोमेंटोसा, कैलोफिलम वाइटियानम, इत्यादि। जीव: पार्क में स्तनधारियों में भारतीय हाथी, गौर, जंगली सूअर, सांभर, शेवरोटेन, मंटजेक, चीतल, ग्रे लंगूर, बोनट मकाक, पतला लोरिस, बंगाल टाइगर, जंगली बिल्ली, भारतीय तेंदुआ इत्यादि पाये जाते हैं।
बांदीपुर राष्ट्रीय उद्यान
पार्क चामराजनगर जिले के गुंडलुपेट तालुक के भीतर है जो 800 किमी 2 से अधिक है और तमिलनाडु और केरल राज्यों से जुड़ा हुआ है। 1973 में, बांदीपुर भारत के पहले बाघ अभयारण्यों में से एक बन गया और बाघ संरक्षण परियोजना का एक हिस्सा बन गया।
वनस्पति : उद्यान की पूर्वी सीमा की ओर झाड़ीदार जंगलों में छोटे-छोटे पेड़, झाड़ियाँ और खुले घास के पैच हैं। इसके उत्तर-पश्चिमी किनारों की ओर, खुले सूखे पर्णपाती जंगलों से उष्णकटिबंधीय मिश्रित पर्णपाती जंगलों में वनस्पति में क्रमिक बदलाव होता है। ये जीव: यहां पाए जाने वाले स्तनधारियों में भारतीय हाथी (एलिफस मैक्सिमस इंडिकस), गौर (बोस गौरस), सांभर (सर्वस यूनिकलर), चीतल या चित्तीदार हिरण (एक्सिस एक्सिस), इत्यादि पाये जाते हैं इस क्षेत्र में पक्षियों की 230 प्रजातियाँ पायी जाती है। जिसमें लैपविंग्स, सैंडपाइपर्स, कबूतर, कबूतर, तोते, स्विफ्ट, इत्यादि पाये जाते हैं।
वन्यजीव अभ्यारण्य
कर्नाटक में 19 वन्यजीव अभ्यारण्य हैं:
कावेरी वन्यजीव अभयारण्य तीन जिलों में फैला हुआ है; चामराजनगर, मांड्या और रामनगर। अभयारण्य को मूल रूप से 1987 में लगभग 510 किमी 2 के क्षेत्र के साथ अधिसूचित किया गया था। इसके बाद चरणों में अधिक वन क्षेत्रों को जोड़कर इसका विस्तार किया गया वन मुख्य रूप से शुष्क पर्णपाती और झाड़ीदार प्रकार के होते हैं,
पक्षी अभयारण्य
अत्तिवेरी पक्षी अभयारण्य उत्तर कन्नड़ जिले में है और 2.23 किमी 2 में फैला हुआ है। यहाँ सफेद आईबिस, छोटे जलकाग, चितकबरे किंगफिशर, पाए जाते हैं। गुडवी पक्षी अभयारण्य शिमोगा जिले में है और 0.73 किमी 2 में फैला हुआ है। इस अभ्यारण्य में पाए जाने वाले वृक्षों की प्रजातियाँ विटेक्स ल्यूकोक्सिलोन और फ़िलेंथस पॉलीफ़िलस हैं। पक्षियों की 191 प्रजातियाँ यहाँ दर्ज की गई हैं जिनमें सफेद इबिस, तीतर-पूंछ वाला जकाना, बैंगनी मूरहेन पाये जाते हैं।
लुप्तप्राय प्रजातियां
कर्नाटक वनस्पतियों की कुछ गंभीर रूप से लुप्तप्राय प्रजातियों का घर है जिसमें डिप्टरोकार्पस बोरडिलोनी, होपिया इरोसा और होपिया जैकोबी, क्रोटन लॉयनस (एक छोटा पेड़) और पिनाटेला लिंबाटा (एक प्रकार का काई ) जैसे सदाबहार पेड़ पाये जाते हैं।
अंकगणित
अंकगणित (Arithmetics) गणित की तीन बड़ी शाखाओं में से एक है। अंकों तथा संख्याओं की गणनाओं से सम्बंधित गणित की शाखा को अंकगणित कहा जाता हैं। यह गणित की मौलिक शाखा है तथा इसी से गणित की प्रारम्भिक शिक्षा का आरम्भ होता है। प्रत्येक मनुष्य अपने दैनिक जीवन में प्रायः अंकगणित का उपयोग करता है। अंकगणित के अन्तर्गत जोड़, घटाना, गुणा, भाग, भिन्न, दशमलव आदि प्रक्रियाएँ आती हैं।
अंक और संख्या
शून्य (०) से लेकर नौ (९) को प्रदर्शित करने वाले संकेतों को अंक कहते हैं। अंक ही गणित का मूल है। दैनिक जीवन के अधिकांश कार्यों में अंकों का प्रयोग होता है।
एक से अधिक अंकों को एक के पास एक रखने से संख्या बनती है। अंक केवल दस होते हैं, किन्तु संख्याएँ अनन्त हैं। उदाहरण के लिए ३४७२ (तीन हजार चार सौ बहत्तर) एक संख्या है जिसमें ३, ४, ७, और २ अंक प्रयुक्त हुए हैं।
अंकगणित की मूल प्रक्रियाएँ
अंकगणित की मुख्य चार मूल प्रक्रियाएँ होती हैं
गुणा
2 x 4 = 8 4+4=8 1.माना कि किसी व्यक्ति की सैलरी 10,000 हैं और 3 साल बाद उसकी सैलरी 4 गुणा बढ़ जाती है ? सैलरी 10,000/- 3 साल बाद सैलरी 4 गुणा बढ़ जाती है ! 4 X 10,000 = 40,000/- या 10,000+10,000+10,000+10,000 = 40,000/-
प्रोटॉन
स्थायित्व
प्राणु, इलेक्ट्रॉन (ऋणात्मक बीटा-क्षय) का अवशोषण कर न्यूट्रॉन में बदल जाता है।
जहॉ p प्राणु, e इलेक्ट्रॉन, n न्यूट्रॉन और ve इलेक्ट्रॉन न्यूट्रीनो है।
इसके विपरित न्यूट्रॉन इलेक्ट्रॉन (ऋणात्मक बीटा क्षय) का उत्सर्जन कर प्राणु में बदल जाता है।
no → p+ + e- + ve-
प्राणु की अर्ध-आयु बहुत लम्बी होती है (आज के ब्रह्माण्ड की आयु से भी अधिक)
इतिहास
प्रोटोन ग्रीक शब्द प्रोटोस protos से हुआ है जिसका अर्थ होता है। "प्रथम्"। १९२० में रदरफोर्ड ने इसका नामकरण किया।
ट्रीगवी ली
ट्रीगवी हल्ब्दन ली (16 जुलाई 1896 – 30 दिसम्बर 1968) नॉर्वीयन राजनीतिज्ञ, मजदूर नेता, सरकारी अधिकारी तथा लेखक थे। 1940 से 1945 तक उन्होने नॉर्वे के विदेश मंत्री के रूप में सेवा की। फ़रवरी 1946 से नवंबर 1952 तक वे संयुक्त राष्ट्र के महासचिव रहते हुये एक व्यावहारिक, निर्धारित राजनेता के रूप में ख्याति अर्जित की।
जीवनी
ली का जन्म 16 जुलाई 1896 को ओस्लो नॉर्वे में हुआ था। उनके पिता बढ़ई थे। 1902 में जब वह छ: साल के थे तो उनके पिता परिवार का साथ छोडकर अमेरिका चले गए। ऐसी परिस्थिति में उनकी माँ ने उन्हें एक अच्छा नागरिक बनने में मदद की। 1911 में ली नॉर्वेजियन लेबर पार्टी में शामिल हो गए और आगे चलकर वे इस पार्टी के महासचिव भी बने। 1919 में उन्होने [ओस्लो विश्वविद्यालय] से कानून की डिग्री ली। 1919 से 1921 तक वे "डेट 20 डे अर्हंडर" के प्रधान संपादक रहे। 1922 से 1931 तक वे श्रमिक नेशनल ट्रेड यूनियन के कानूनी सलाहकार रहे साथ ही इस दौरान अर्थात 1931 से 1935 तक वे नॉर्वेजियन श्रमिक परिसंघ के अध्यक्ष भी रहे।
राजनीतिक कार्यक्षेत्र
स्थानीय स्तर की राजनीति में वे 1922 से 1931 तक आकेर नगर पालिका परिषद नॉर्वे की कार्यकारी समिति के सदस्य के रूप में कार्य किया। 1937 में वे नॉर्वीयन संसद के लिए चुने गए और नॉर्वे के न्याय मंत्री बनाए गए। जुलाई से अक्टूबर 1939 तक वे नॉर्वे के आपूर्ति मंत्री और 1939 से 1941 तक नॉर्वे के व्यापार मंत्री रहे। 1941 से 1945 तक वे नॉर्वे के विदेश मंत्री रहे। बचपन से समाजवादी सोच वाले ली की एकबार व्लादिमीर लेनिन से मुलाक़ात हुयी, जब ये लेबर पार्टी की ओर से मास्को की यात्रा पर थे। उस समय उन्होने लीओन ट्रोट्स्की को, जिन्हें अपने देश से निर्वासित कर दिया गया था, को नॉर्वे में बसने की इजाजत दी। हालांकि बाद में उन्होने जोसेफ स्टालिन के दबाव में उन्हें देश छोड़ने पर मजबूर कर दिया।
संयुक्त राष्ट्र कार्यक्षेत्र
ली ने 1945 में सैन फ्रांसिस्को में आयोजित संयुक्त राष्ट्र सम्मेलन में नॉर्वेजियन प्रतिनिधिमंडल का नेतृत्व किया और संयुक्त राष्ट्र सुरक्षा परिषद के प्रावधानों का मसौदा तैयार करने में महत्वपूर्ण भूमिका निभाई। उन्हें 1946 में संयुक्त राष्ट्र महासभा के लिए नॉर्वे के प्रतिनिधिमंडल का नेता नियुक्त किया गया। 1 फ़रवरी 1946 को वे संयुक्त राष्ट्र के पहले महासचिव बने और इस पद पर वे नवंबर 1952 तक रहे। फरवरी 1953 में नए महासचिव के द्वारा कार्यभार ग्रहण करने पर वे इस पद से मुक्त हुये।
संयुक्त राष्ट्र के बाद
ली संयुक्त राष्ट्र से अपने इस्तीफे के बाद नॉर्वे की राजनीति में सक्रिय रहे। वे ऊर्जा बोर्ड के अध्यक्ष बनाए गए। उन्होने कई पुस्तकें भी लिखी।
व्यक्तिगत जीवन
उनकी शादी हिजोर्दिस जोर्गेंसन (1900-1960) से हुयी। इनकी तीन बेटियाँ है शीशेल, गुरी और मेटे। उनकी मृत्यु 30 दिसम्बर 1968 को अचानक हृदय गति रुक जाने से गीलों, नॉर्वे में हुयी, जब वे 72 वर्ष के थे।
सम्मान और पुरस्कार
ली को नॉर्वे और विदेशों में बड़ी संख्या में सम्मानित किया गया। इनमें नॉर्वेजियन सर्वोच्च नागरिक पुरस्कार (1966), ग्रैंड क्रॉस (1953), ग्रैंड क्रॉस (1954) और चोकोस्लोवाक का सम्मान (1948) के अलावा उन्हें अमेरिका और यूरोप भर में विश्वविद्यालयों द्वारा कई मानद डॉक्टरेट की उपाधि से सम्मानित किया गया। ली की प्रतिमा अन्तरिक्ष यानि ओस्लो के केंद्र में स्थित है। नॉर्वेजियन कलाकारों के द्वारा बनाई गयी कांस्य प्रतिमा 1994 में स्थापित की गयी थी। ट्रिगवी ली गैलरी और ट्रिगवी ली प्लाज़ा न्यूयार्क शहर में स्थित है।
पुरातात्त्विक सिद्धांत
इसके बदले मार्क्सवादी पुरातत्व जैसे अन्य पुरातात्त्विक सिद्धांत, पुरातात्विक साक्ष्य को इस ढांचे के भीतर व्याख्यायित करते हैं कि कैसे इसके समर्थक समाज के संचालन और उसके विकास के सम्बन्ध में क्या मत रखते हैं।
सांस्कृतिक- ऐतिहासिक पुरातत्व
पुरातात्त्विक सिद्धांत के इतिहास में पहला प्रमुख चरण सामान्यतः सांस्कृतिक या संस्कृति इतिहास के रूप में संदर्भित किया जाता है। स्थलों को अलग "संस्कृतियों" में समूहबद्ध करना सांस्कृतिक इतिहास का एक उत्पाद है, जिससे कि इन संस्कृतियों का भौगोलिक फैलाव और इनके समय के दायरे को निर्धारित किया जा सके एवम उन दोनों के बीच अंत:क्रिया और विचारों के प्रवाह का पुनर्निर्माण किया जा सके. सांस्कृतिक इतिहास, जैसा कि नाम से ही पता चलता है, इतिहास के विज्ञान के साथ निकटता से संबद्ध है। सांस्कृतिक इतिहासकारों ने संस्कृति के प्रसामिक मॉडल को नियोजित किया, जो सिद्धांत यह बताता है कि प्रत्येक संस्कृति मानव व्यवहार को संचालित करने वाले तरीकों का एक समूह है। इस प्रकार, संस्कृतियों को शिल्प कौशल के पैटर्न से अलग किया जा सकता है, उदाहरण के लिए यदि खुदाई से निकले एक के बर्तनों के टुकड़े को त्रिकोणीय पैटर्न से सजाया गया है तो दूसरा चारखानेदार पैटर्न के साथ और संभव है वे अलग-अलग संस्कृतियों से संबंधित हों. इस तरह का एक दृष्टिकोण स्वाभाविक रूप से भिन्न आबादियों, उनके मतभेदों द्वारा वर्गीकृत और एक-दूसरे पर उनके प्रभावों के रूप में अतीत के एक दृश्य की ओर पहुंचाता है। व्यवहार में परिवर्तनों को फैलाव द्वारा समझाया जा सकता है, जहां सामाजिक और आर्थिक संबंधों के माध्यम नये विचारों का एक संस्कृति से दूसरी संस्कृति में प्रसार हुआ।
ऑस्ट्रेलियाई पुरातत्वविद् वेरे गॉर्डन चिल्डी ऐसे पहले व्यक्ति थे, जिन्होंने संस्कृतियों के बीच, विशेष रूप से प्रागैतिहासिक यूरोप के संदर्भ में, संबंधों की अवधारणा की खोज की और उसका विस्तार किया। 1920 के दशक तक पर्याप्त पुरातात्त्विक सामग्री की खुदाई हुई और उनका अध्ययन किया गया, जिससे पता चला कि विस्तारवाद एकमात्र तंत्र नहीं था, जिसके माध्यम से परिवर्तन हुआ। अंतर-युद्ध अवधि में हुई राजनीतिक उथल-पुथल से प्रभावित चिल्डी ने तब तर्क दिया था कि क्रांतियों ने अतीत के समाजों में बड़े बदलावों को आकार दिया. उन्होंने एक नवपाषाण क्रांति का अनुमान लगाया, जिसने लोगों को भटकते हुए शिकार करने के बदले बसने और खेती करने के लिए प्रेरित किया। इसने सामाजिक संगठन में उल्लेखनीय बदलाव लाये होंगे, जिसने चिल्डी के तर्क के मुताबिक दूसरी शहरी क्रांति का नेतृत्व किया, जिसने प्रारंभिक नगरों का गठन किया। इस सूक्ष्म पैमाने वाली सोच अपने आप में क्रांतिकारी थी और चिल्डी के विचारों को आज भी व्यापक रूप से प्रशंसा पप्प्त है औरउनके विचारों को सम्मा‍नित किया जाता है।
प्रक्रियात्मक पुरातत्व (नया पुरातत्व)
1960 के दशक में कई युवा प्राथमिक तौर पर लेविस बिनफोर्ड जैसे अमेरिकी पुरातत्वविदों ने सांस्कृतिक इतिहास के मानदंडों के खिलाफ बगावत की. उन्होंने एक "नये पुरातत्व" का प्रस्ताव किया, जो और अधिक "वैज्ञानिक" और "मानव वैज्ञानिक" था। उन्होंने संस्कृति को व्यवहारात्मक प्रक्रियाओं और परंपराओं के एक सेट के रूप में देखा. (समय के साथ इस विचार ने प्रक्रियात्मक पुरातत्व वाक्यांशों को बढ़ावा दिया). प्रक्रियावादियों ने परिकल्पना परीक्षण और वैज्ञानिक पद्धति के विचार से यथार्थवादी विज्ञानों को ग्रहण किया। उनका मानना था कि एक पुरातत्वविद् को अध्ययन के तहत ली गई एक संस्कृति के बारे में एक या अधिक परिकल्पनाएं विकसित करनी चाहिए और ताजा सबूतों के खिलाफ इन परिकल्पनाओं के परीक्षण के इरादे से खुदाई करनी चाहिए. वे पुरानी पीढ़ी के उपदेशों से भी निराश हो गये, जिसके माध्यम से संस्कृतियों ने स्वयं का अध्ययन किये जा रहे लोगों पर अग्रगामिता ले ली. यह बड़े पैमाने पर नृविज्ञान के सबूत के माध्यम से स्पष्ट होता जा रहा था कि जातीय समूहों और उनके विकास पुरातात्त्विक रिकॉर्ड में संस्कृतियों के साथ हमेशा पूरी तरह से अनुकूल नहीं थे।